C 421/34
LV
Eiropas Savienības Oficiālais Vēstnesis
4.11.2022.
Tāpēc daudzi no šiem reģioniem var paplašināt demonstrējumus, inovāciju un tehnoloģiju nodošanas pasākumus, izmantojot kohēzijas politikas resursus, lai palīdzētu sasniegt programmas mērķus.
Reģioni, kas ir identificējuši prioritātes stratēģijās, kuras saistītas ar konkrētu misijas jomu, var attīstīt sinerģijas ar šo misiju (19), lai atbalstītu jaunu pieeju transformatīvo ceļu attīstībai izstrādi un/vai lejupēju ieviešanu.
Piemēram, AE misijas var nodrošināt virzieniskumu; veicināt reģionālo attīstību; sekmēt starpdisciplināru un daudzlīmeņu pārvaldību; iesaistīt plašu sabiedrību un vietējā/ reģionālā līmeņa ieinteresētās personas; publiskot kohēzijas politikas investīciju un piekļuvi jauniem tīkliem, politikas mācību platformām un finansēšanas instrumentiem.
Reģioniem ir svarīga loma ūdeņraža ekonomikas uzsākšanā, jo īpaši Ūdeņraža ielejās (20).
Tie nodrošina ūdeņraža ražošanu, transportēšanu, uzglabāšanu un izmantošanu reģionālā vai vietējā līmenī, un tie ir būtiski REPowerEU mērķu sasniegšanai (21).
Tīra ūdeņraža kopuzņēmumam ir ilggadīga pieredze, atbalstot Ūdeņraža ieleju izveidi ES.
Šīs veiksmīgās koncepcijas tālākai ieviešanai visās dalībvalstīs būs nepieciešama ievērojama resursu apvienošana.
Piemēram, atjaunīgajam ūdeņradim būs izšķiroša nozīme, lai aizstātu dabasgāzi, ogles un naftu grūti dekarbonizējamās nozarēs un transportā.
REPowerEU nosaka mērķrādītāju līdz 2030. gadam panākt, ka iekšzemē tiek saražoti 10 miljoni tonnu atjaunīgā ūdeņraža un 10 miljoni tonnu atjaunīgā ūdeņraža tiek importēti.
Reģioniem ir svarīga loma ūdeņraža ekonomikas uzsākšanā ES, jo īpaši Ūdeņraža ielejās.
Ūdeņraža ielejas nodrošina ūdeņraža ražošanu, transportēšanu, uzglabāšanu un izmantošanu reģionālā vai vietējā līmenī, un tās ir būtiskas REPowerEU mērķu sasniegšanas kontekstā.
Tīra ūdeņraža kopuzņēmumam un tā priekšgājējiem ir ilggadīga pieredze, atbalstot Ūdeņraža ieleju izveidi ES.
Pašlaik ES ir 23 Ūdeņraža ielejas desmit dalībvalstīs.
Šīs veiksmīgās koncepcijas tālākai ieviešanai visās dalībvalstīs būs nepieciešama ievērojama resursu apvienošana.
(19) ES misijas ir jaunums pētniecības un inovācijas programmā “Apvārsnis Eiropa” 2021.–2027. gadam.
ES misijas ir Komisijas koordinēti centieni apvienot nepieciešamos resursus attiecībā uz finansēšanas programmām, politiku un noteikumiem, kā arī citām aktivitātēm.
To mērķis ir arī mobilizēt un aktivizēt publiskā un privātā sektora dalībniekus, piem., ES dalībvalstis, reģionālās un vietējās pašvaldības, pētniecības institūtus, lauksaimniekus un zemes apsaimniekotājus, uzņēmējus un investorus, lai radītu reālu un ilgstošu ietekmi.
Misijas sadarbosies ar plašu sabiedrību nolūkā veicināt jaunu risinājumu un pieeju ieviešanu sabiedrībā.
Pastāv piecas ES misijas (“Pielāgošanās klimata pārmaiņām”, “Uzveikt vēzi”, “Mūsu okeānu un ūdeņu atjaunošana līdz 2030. gadam”, “100 klimatneitrālas viedpilsētas līdz 2030. gadam”, “Augsnes kurss Eiropai”).
(20) Ūdeņraža ieleju viedās specializācijas partnerība un ūdeņraža pilotprojekts (Ūdeņraža ielejas.
Viedās specializācijas platforma (europa. eu).
(21) REPowerEU (COM(2022) 230 final) nosaka mērķrādītāju līdz 2030. gadam panākt, ka iekšzemē tiek saražoti 10 miljoni tonnu atjaunīgā ūdeņraža un 10 miljoni tonnu atjaunīgā ūdeņraža tiek importēti.